cyanic-selkie/wikianc huggingface dataset:
Αχλαδιά Αχαΐας
Πηγές
Κατηγορία:Χωριά του νομού Αχαΐας
Ντράζιν Βρτ
Το Ντράζιν Βρτ (σερβικά κυριλλικά: Дражин Врт) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ
Πρωτάθλημα ποδοσφαίρου Ρωσίας 1994
Το Πρωτάθλημα ποδοσφαίρου Ρωσίας 1994 (ρωσικά: Чемпионат России по футболу 1994) είναι το 3ο Πρωτάθλημα Ρωσίας στην ιστορία του θεσμού. Διεξήχθη το 1994 και πρωταθλήτρια, για 3η συνεχόμενη φορά, αναδείχθηκε η Σπαρτάκ Μόσχας.
Κανονισμοί
Στο 3ο Πρωτάθλημα Ρωσίας συμμετείχαν 16 ομάδες. Οι ομάδες βρίσκονταν σε 1 όμιλο και είχαν να αγωνιστούν σε 2 γύρους. Σύμφωνα με τα αποτελέσματα του Πρωταθλήματος Ρωσίας 1994, οι 2 ομάδες που έλαβαν τις τελευταίες θέσεις υποβιβάστηκαν στην πρώτη κατηγορία, και τη θέση τους πήραν οι 2 πρώτες ομάδες της πρώτης κατηγορίας.
Πηγές
Πρωτάθλημα ποδοσφαίρου Ρωσίας 1994
Δήμος Καρόνγκι
Ο Δήμος Καρόνγκι είναι ένας δήμος της Ρουάντα. Ανήκει στην Δυτική Επαρχία. Η πρωτεύουσά του είναι η Κιμπούγιε και δεύτερη μεγαλύτερη πόλη η Ρουμπενγκέρα.
Κοινότητες
Ο Δήμος Καρόνγκι διαιρείται σε 14 κοινότητες:
Δείτε επίσης
κ Κατηγορία:Δυτική Ρουάντα
Τζέμινι 8
Το Τζέμινι 8 (επίσημα Gemini VIII) ήταν η έκτη επανδρωμένη διαστημική πτήση του προγράμματος Τζέμινι της NASA.
Το 1966, το κυριότερο μέρος του αμερικανικού διαστημικού προγράμματος καλύφθηκε από την αλυσίδα των αποστολών Τζέμινι. Οι αποστολές αυτές, που ξεκίνησαν το 1964, πραγματοποιήθηκαν στο πλαίσιο των προετοιμασιών για την αποστολή επανδρωμένου διαστημόπλοιου στη Σελήνη. Στις 16 Μαρτίου του 1966, οι αστροναύτες Νηλ Άρμστρονγκ και Ντέιβιντ Σκοτ πραγματοποίησαν την πρώτη επιτυχημένη σύνδεση διαστημοπλοίων στον αέρα. Το διαστημόπλοιο που τους μετέφερε, το Τζέμινι 8, συνδέθηκε με το μη επανδρωμένο Ατζίνα (Agena), που είχε εκτοξευθεί λίγο νωρίτερα. Η σύνδεση των διαστημοπλοίων εν πτήσει ήταν ένας ελιγμός καθοριστικής σημασίας για την προγραμματισμένη μέσα στο 1970 επανδρωμένη πτήση στη Σελήνη (που τελικώς πραγματοποιήθηκε νωρίτερα, τον Ιούλιο του 1969). Ωστόσο, ένα βραχυκύκλωμα προκάλεσε μία εκτός προγράμματος πυροδότηση βοηθητικού πυραύλου του Τζέμινι, με αποτέλεσμα να δημιουργηθούν ανεξέλεγκτοι κλυδωνισμοί, δίνοντας στην πτήση των δύο αστροναυτών χαρακτηριστικά "θρίλερ", καθώς έθεσε σε κίνδυνο τη ζωή τους. Το γεγονός αυτό, τους ανάγκασε να αποκολληθούν πρόωρα από το Ατζίνα και να επιχειρήσουν αναγκαστική εσπευσμένη προσθαλάσσωση. Έτσι, η αποστολή διακόπηκε λόγω περιδίνησης του θαλαμίσκου.
Ευτυχώς, η επιστροφή στη Γη εξελίχθηκε χωρίς προβλήματα και οι δύο αστροναύτες προσθαλασσώθηκαν με ασφάλεια στον Ειρηνικό, στις 19 Μαρτίου, για να περισυλλεγούν από βατραχανθρώπους του αμερικανικού ναυτικού.
Στην αποστολή αυτή, ο Νηλ Άρμστρονγκ επέδειξε τη μεγάλη ικανότητά του να τα βγάζει πέρα σε δύσκολες καταστάσεις, σώζοντας έτσι το σκάφος που τέθηκε ξαφνικά εκτός ελέγχου. Ο Άρμστρονγκ κατάφερε με ψύχραιμους χειρισμούς να αποσυνδέσει το Τζέμινι από το το φορέα Ατζίνα, τη στιγμή που περιστρέφονταν και τα δύο ανεξέλεγκτα. Δέχθηκε κριτική για τις επιλογές του, αλλά ο διευθυντής πτήσεων της NASA, ο εμβληματικός Τζην Κραντς, τον κάλυψε πλήρως λέγοντας πως: «''Το πλήρωμα αντέδρασε όπως το είχαμε εκπαιδεύσει. Αντέδρασε λάθος, διότι το είχαμε εκπαιδεύσει λάθος''».
Η Αμερικανική Υπηρεσία Πληροφοριών, η CIA έδωσε στο Εθνικό Ίδρυμα Ραδιοφωνίας μία σειρά από φωτογραφίες των αστροναυτών και του διαστημοπλοίου. Έτσι, στις 16 Μαρτίου του 1966, μεταδόθηκε από το ΕΙΡ το πρώτο είδος «ειδήσεων». Η είδηση μεταδόθηκε στις 6 το απόγευμα ως έκτακτο δελτίο ειδήσεων, συνοδευόμενη από οπτικό υλικό των Αμερικανών, με αποτέλεσμα να δημιουργεί την ψευδαίσθηση ζωντανού ρεπορτάζ.
Εξωτερικοί σύνδεσμοι
08 Κατηγορία:Διαστημικές αποστολές το 1966 Τζεμινι 8
Γιασεμάκης Γιασεμή
Ο Γιασουμής Γιασουμή είναι διεθνής Κύπριος πρώην ποδοσφαιριστής, που αγωνίστηκε ως επιθετικός.
Γεννήθηκε στις 31 Μαΐου του 1975 στην Λάρνακα και έχει ύψος 185 εκατοστά. Ξεκίνησε την καριέρα του το 1992 στην Ένωσις Νέων Παραλιμνίου και το 1998 πήρε μεταγραφή στον ΑΠΟΕΛ. Εκεί είχε τρεις αρκετά παραγωγικές χρονιές που του έδωσαν μεταγραφή για τον ΠΑΟΚ και το ελληνικό πρωτάθλημα το καλοκαίρι του 2001. Στον Δικέφαλο του Βορρά έμεινε έξι χρόνια κατακτώντας 2 φορές το Κύπελλο Ελλάδας το 2001 και το 2003. Μετά την αποδέσμευσή του από τον ΠΑΟΚ υπέγραψε το 2007 συμβόλαιο συνεργασίας με τον Άρη Λεμεσού και το 2008 μεταπήδησε στον Εθνικό Άχνας.
Λαν
Είναι οχυρωμένη πόλη πάνω σε λόφο, η μεγαλύτερη προστατευόμενη περιοχή της Γαλλίας (370 εκτάρια), έχει πολλά μεσαιωνικά μνημεία, αρχοντικά και σπίτια του 16ου, 17ου και 18ου αιώνα σε μεγάλο αριθμό, και ορισμένοι δρόμοι της είναι πραγματικά υπαίθρια μουσεία. Το υπέδαφός της καλύπτεται από υπόγειους χώρους, λατομεία και πηγάδια, των οποίων η διατήρηση είναι ένα από τα σημερινά ζητήματα πολιτιστικής κληρονομιάς. Οι κάτοικοί της ονομάζονται Λανουά (ζ).
Σε μια επιστολή προς τη σύζυγό του Αντέλ, ο Βικτόρ Ουγκό, αναφερόμενος στην πόλη, έγραψε ότι «όλα είναι όμορφα στη Λαν, οι εκκλησίες, τα σπίτια, το περιβάλλον,  τα πάντα...»
Γεωγραφικά στοιχεία
αριστερά|μικρογραφία|250x250εσ|Τα τείχη της πόλης Λαν Η Λαν βρίσκεται στο κέντρο του νομού Αιν. Την 1η Ιανουαρίου 2016, η περιοχή Πικαρδία, στην οποία ανήκε ο νομός Αιν, συγχωνεύτηκε με την περιοχή Νορ-Πα-ντε-Καλέ και πλέον αποτελούν τη νέα διοικητική περιοχή Ω-ντε-Φρανς.
Βρίσκεται 122 χιλιόμετρα βόρεια από το Παρίσι κατ'ευθεία γραμμή.
Το παλαιότερο τμήμα της πόλης Λαν (η άνω πόλη), είναι χτισμένο πάνω σε έναν επιμήκη λόφο ύψους περίπου 100 μέτρων, δεσπόζοντας στη γύρω πεδιάδα. Αυτό το ανάχωμα αποτελείται ουσιαστικά από άμμο. Τα ανώτερα επίπεδα αποτελούνται από άργιλο, χοντρή άμμο και ασβεστολιθικά πετρώματα. Ο άργιλος αποτελεί την προέλευση ενός υδροφόρου ορίζοντα που δημιουργεί τις πηγές που βρίσκονται στους πρόποδες των τειχών της άνω πόλης και έχουν μετατραπεί σε σιντριβάνια και ποτίστρες από τον Μεσαίωνα. Η εκμετάλλευση της άμμου και των ασβεστόλιθων γίνεται από παλιά, πρώτα σε υπαίθρια και έπειτα σε υπόγεια λατομεία που έβγαζαν πέτρες για οικοδομές και άμμο για αμμοκονίαμα δόμησης.
Η Λαν προς τα νότια διαρρέεται από τον ποταμό Αρντόν. Βόρεια του λόφου εκτείνεται η απέραντη πεδιάδα της Πικαρδίας. Λίγα χιλιόμετρα προς τα νότια, η Ιλ-ντε-Φρανς σηματοδοτεί το βόρειο όριο των οροσειρών Σουασοναί.
Πρώιμη ιστορία
εναλλ.=|μικρογραφία|Η πύλη Αρντόν|αριστερά αριστερά|μικρογραφία|Ο [[Κάρολος της Κάτω Λωρραίνης|Κάρολος της Λωρραίνης απωθεί τον Ούγο Καπέτο στη Λαν]] μικρογραφία|320x320εσ|Η περιοχή [[Ω-ντε-Φρανς, η Λαν στα νοτιοανατολικά]] Κτισμένη σε ένα λόφο ύψους εκατό μέτρων στην επίπεδη πεδιάδα της Πικαρδίας, η πόλη υπήρξε πάντα μεγάλης στρατηγικής σημασίας. Την εποχή του Ιουλίου Καίσαρα στη θέση της βρισκόταν ένα γαλατικό οχυρό (oppidum), ίσως το Μπιμπράξ, όπου, όπως αναφέρεται στα Απομνημονεύματα περί του γαλατικού πολέμου, ο Ιούλιος Καίσαρ κέρδισε το 57 π.Χ. μια μεγάλη και αιματηρή νίκη ενάντια στους εισβολείς συνασπισμένους Βέλγες. Όποια και αν ήταν η ακριβής τοποθεσία αυτού του πεδίου μάχης, η πόλη οχυρώθηκε από τους Ρωμαίους και απέκρουσε διαδοχικά τις εισβολές Φράγκων, Βουργουνδών, Βανδάλων, Αλανών και Ούννων. Εκείνη την εποχή ήταν γνωστή ως Alaudanum ή Lugdunum Clavatum.
Ο Αρχιεπίσκοπος Ρεμίγκιους της Ρενς, ο οποίος βάφτισε τον πρώτο βασιλιά των Φράγκων τον Κλοβίς Α΄, γεννήθηκε εκεί και ήταν αυτός που, στα τέλη του 5ου αιώνα, ίδρυσε την επισκοπή της Λαν. Στη συνέχεια, η Λαν έγινε μια από τις κύριες πόλεις του βασιλείου των Φράγκων και η κατοχή της ήταν συχνά διαμφισβητούμενη. Ο Κάρολος ο Φαλακρός εμπλούτισε την εκκλησία δωρίζοντάς της πολλές περιοχές.
Μετά την πτώση της δυναστείας των Καρολιδών, το 1226, η πόλη τάχθηκε με το μέρος του Καρόλου της Λωρραίνης, κληρονόμο τους, και ο Ούγος Καπέτος, που τελικά ανέβηκε στο θρόνο, κατάφερε  να γίνει κύριος της πόλης με την υποστήριξη του επισκόπου. Η πόλη,σε αντάλλαγμα αυτής της υπηρεσίας, περιήλθε στην επικαρπία των επισκόπων της.
Στις αρχές του 12ου αιώνα, οι κοινότητες της Γαλλίας άρχισαν να  διεκδικούν δικαιώματα και η ιστορία της κοινότητας Λαν είναι μία από τις πλουσιότερες και πιο ποικίλες. Η θεολογική σχολή του Ανσέλμου της Λαν έγινε σύντομα η πιο διάσημη στην Ευρώπη. Οι πολίτες επωφελήθηκαν από την προσωρινή απουσία του επισκόπου της πόλης Γκωντρί και εξασφάλισαν από τους εκπροσώπους του έναν κοινοτικό χάρτη, αλλά αυτός, με την επιστροφή του, αγόρασε από τον βασιλιά της Γαλλίας την ανάκληση αυτού του εγγράφου και συνέχισε την καταπίεση. Η συνέπεια ήταν μια εξέγερση, κατά την οποία το επισκοπικό παλάτι κάηκε και ο επίσκοπος και αρκετοί από τους συνεργάτες του εκτελέστηκαν στις 25 Απριλίου 1112. Η φωτιά εξαπλώθηκε στον καθεδρικό ναό και τον κατέστρεψε. Ανήσυχοι για τις συνέπειες της νίκης τους, οι εξεγερμένοι κρύφτηκαν έξω από την πόλη, η οποία λεηλατήθηκε από κατοίκους γειτονικών περιοχών, που ήθελαν να εκδικηθούν το θάνατο του επισκόπου τους.
Στη συνέχεια παρενέβη ο Γάλλος μονάρχης για να διευθετήσει τις διαμάχες μεταξύ του επισκόπου και των κατοίκων της πόλης έως το 1331, οπότε η κοινότητα καταργήθηκε. Στην τελευταία περίοδο του Εκατονταετούς πολέμου, η Λαν κατελήφθη από τον Φίλιππο Γ΄ δούκα της Βουργουνδίας, ο οποίος την παρέδωσε στους Άγγλους συμμάχους του, που την κράτησαν μέχρι το 1429, όταν  την επανακατέλαβε ο Κάρολος Ζ΄ της Γαλλίας. Κατά τη διάρκεια των θρησκευτικών πολέμων της Γαλλίας, η Καθολική Λίγκα χρησιμοποίησε την πόλη ως βάση της. Επανακαταλήφθηκε από τον Ερρίκο Δ΄ τον Αύγουστο του 1594.
Σύγχρονη ιστορία
Κατά τη Γαλλική Επανάσταση του 1789, η Λαν έπαψε να είναι επισκοπή. Κατά τη διάρκεια της εκστρατείας του 1814, ο Ναπολέων προσπάθησε μάταια να απωθήσει τους Μπλύχερ και Μπύλοβ στη μάχη της Λαν.
Το 1870, κατά τη διάρκεια του Γαλλο-Πρωσικού πολέμου, ένας μηχανικός ανατίναξε την πυριτιδαποθήκη του φρουρίου τη στιγμή που τα πρωσικά στρατεύματα εισέρχονταν στην πόλη. Πολλές ζωές χάθηκαν και ο καθεδρικός ναός και το παλιό επισκοπικό παλάτι υπέστησαν ζημιές. Παραδόθηκε στις πρωσικές δυνάμεις στις 9 Σεπτεμβρίου 1870.
Το φθινόπωρο του 1914, κατά τη διάρκεια του Α 'Παγκοσμίου Πολέμου, οι γερμανικές δυνάμεις κατέλαβαν την πόλη και την κράτησαν μέχρι τη συμμαχική επίθεση το καλοκαίρι του 1918.
Οικονομία
Η περιοχή της Λαν ως διοικητικό κέντρο, παρουσιάζει μικρή βιομηχανική ανάπτυξη και έχει κυρίως εργοστάσια κατασκευής μηχανολογικού εξοπλισμού.
Αξιοθέατα
μικρογραφία|280x280εσ|Η πύλη Σουασόν Η Λαν περιβάλλεται από τείχη με πύλες του 13ου αιώνα και έχει πολυάριθμα μεσαιωνικά κτίρια, μεταξύ των οποίων
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις της Ω-ντε-Φρανς
Μιχαήλ Π. Μελάς
Για άλλους με όμοιο όνομα δείτε Μιχαήλ Γ. Μελάς, Μιχαήλ Κ. Μελάς. Ο Μιχαήλ (Μίκης) Μελάς (1894 - 1950) ήταν Έλληνας αξιωματικός του Στρατού και αυλικός.
Βιογραφικά στοιχεία
Γεννήθηκε στην Κηφισιά και ήταν γιος του Παύλου Μελά και της Ναταλίας Δραγούμη. Από την πλευρά του πατέρα του καταγόταν από την οικογένεια Μελά και ήταν εγγονός του Μιχαήλ Μελά ενώ από την μητέρα του καταγόταν από την οικογένεια Δραγούμη και ήταν εγγονός του πρωθυπουργού Στέφανου Δραγούμη. Είχε μία αδερφή, τη Ζωή.
Αποφοίτησε από τη Στρατιωτική Σχολή Ευελπίδων και συμμετείχε στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον Ελληνοϊταλικό Πόλεμο του 1940 με 1941. Διετέλεσε νομάρχης Κέρκυρας, υπασπιστής του Βασιλιά Αλεξάνδρου, τελετάρχης το 1949, καθώς και ίππαρχος των Βασιλέων Γεωργίου Β΄ και Παύλου. Έφερε τον βαθμό του συνταγματάρχη. Ήταν μέλος της φασιστικής οργάνωσης Εθνικής Ένωσης "Ελλάς" και ιδρυτής του παραρτήματός της στην Κηφισιά, όπου βρισκόταν και η κατοικία του.
Απεβίωσε στην Αθήνα το 1950. Ήταν νυμφευμένος με την Αλεξάνδρα Πεσμαζόγλου, κόρη του Ιωάννη Πεσμαζόγλου και είχε αποκτήσει μια κόρη, την Νάτα Μελά και ένα γιο, τον Παύλο Μελά.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Νομάρχες Κέρκυρας Μιχαηλ Π Κατηγορία:Φασίστες Κατηγορία:Φασισμός στην Ελλάδα
Σέντραλ Παρκ (Νέα Υόρκη)
Το Σέντραλ Παρκ (Central Park, Κεντρικό Πάρκο) είναι το μεγαλύτερο δημόσιο πάρκο (3,41 τ.χλμ.) στη διοικητική περιφέρεια του Μανχάταν στη Νέα Υόρκη. Με 26 περίπου εκατομμύρια επισκέπτες το χρόνο, μεταξύ των οποίων και όλες οι στρατιωτικές και διπλωματικές ξένες αποστολές, είναι το πιο πολυσύχναστο πάρκο στις Η.Π.Α ενώ οι αμέτρητες εμφανίσεις του σε ταινίες και τηλεοπτικές σειρές το κατατάσσουν στα πλέον διάσημα πάρκα του κόσμου, καθιστώντας τους Νεοϋορκέζους υπερήφανους γι΄ αυτό.
Γενικά
Τη διαχείριση του πάρκου έχει αναλάβει η ιδιωτική, μη κερδοσκοπική οργάνωση, Central Park Conservancy, με συμβόλαιο από το Τμήμα Πάρκων και Χώρων Αναψυχής του Δήμου της Νέας Υόρκης. Το πάρκο περιβάλλουν από βορρά η 110η οδός, από δυτικά η Σέντραλ Παρκ Γουέστ, από νότια η 59η οδός και από ανατολικά η 5η Λεωφόρος. Το πάρκο αναπτύσσεται μεταξύ 110 περίπου οικοδομικών τετραγώνων, επί της οικοδομικής γραμμής των οποίων υψώνονται ουρανοξύστες που παρέχουν ιδιαίτερη θέα. Το πάρκο έχει σχεδιαστεί από τον αρχιτέκτονα κήπων Φρέντερικ Λόου Όλμστεντ και τον αρχιτέκτονα Κάλβερτ Βο, με πολλές υψομετρικές διαφορές παρουσιάζοντας μια εξαιρετική φυσικότητα. Έχει κηρυχθεί εθνικό ιστορικό τοπογραφικό μνημείο από το 1963.
Ιστορικό δημιουργίας
Σημειώνεται ότι μέχρι το 1840 η περιοχή που βρίσκεται σήμερα το πάρκο αυτό ήταν βαλτότοπος με πολλά χοιροστάσια. Η Νέα Υόρκη ήταν πολύ μικρότερη σε έκταση και αριθμούσε περίπου τους 300.000 κατοίκους, πολλοί από τους οποίους ήταν μετανάστες, η δε άκρη της πόλης ήταν στη σημερινή 34η οδό. Το 1850 ο πληθυσμός έφθασε τις 500.000. Για πάρκο την εποχή εκείνη οι κάτοικοι χρησιμοποιούσαν το χώρο του νεκροταφείου Γκρήνγουντ του Μπρούκλιν όπου τα παιδιά έπαιζαν ανάμεσα σε μνημεία ενώ διέκοπταν το παιγνίδι σε κάθε νεκρική πομπή. Ανεξάρτητα όμως αυτού τα μαχαιρώματα που συνέβαιναν εκεί την νύχτα είχαν ξεπεράσει κάθε όριο.
Έτσι στις εκλογές του 1851 ο υποψήφιος δήμαρχος Αμβρόσιος Κίρκλαντ που είχε εξαγγείλει δημιουργία νέου πάρκου κέρδισε τις εκλογές και αμέσως έδωσε εντολή για εύρεση χώρου και ανάπτυξη ενός προτύπου πάρκου. Μετά από πολλές προτάσεις επιλέχθηκε μία χέρσα ζώνη στο μέσον και κατά το διάμηκες της νήσου Μανχάταν όπου και η σημερινή θέση. Η δημιουργία του πάρκου αυτού ξεκίνησε το 1857 υπό την επίβλεψη στρατιωτικού μηχανικού και κόστισε αρχικά, μόνο το χωροταξικό του περίπου τα 5.070.000 δολάρια. Ένα ποσό περίπου 1,5 εκατομμύριο δολάρια εισέπραξε τότε ο δήμος από ειδικό φόρο που επέβαλλε ως υπεραξία των γύρω οικοπέδων.
Περιλαμβανόμενοι χώροι
Αν και στα περισσότερα σημεία το πάρκο φαίνεται φυσικό, πρόκειται για σχεδόν εξ ολοκλήρου διαμορφωμένο χώρο. Περιέχει τεχνητές λίμνες, εκτεταμένα μονοπάτια πεζοπορίας, δυο πίστες για πατινάζ, ένα ζωολογικό κήπο, ένα καταφύγιο άγριας ζωής, ένα ανοιχτό θεατρικό χώρο, μεγάλες περιοχές με γρασίδι για σπορ ή ξεκούραση καθώς και παιδικές χαρές. Ο χώρος του πάρκου αποτελεί μια όαση για τα μεταναστευτικά πουλιά ενώ ο μήκους 10 χιλιομέτρων περιμετρικός δρόμος είναι γεμάτος με τζόγκερς, δικυκλιστές και σκέιτερς ιδίως τα Σαββατοκύριακα και μετά τις 7 το απόγευμα που απαγορεύεται η κυκλοφορία των οχημάτων. κέντρο|μικρογραφία|720x720εσ|Άποψη του πάρκου.
Εξωτερικοί σύνδεσμοι
Κατηγορία:Γεωγραφία της Νέας Υόρκης Σέντραλ Παρκ
Κόσμος 9
Ο Κόσμος 9 (ρωσικά: Космос 9), οποίος στην Δύση ήταν γνωστός και σαν Zenit-2 #7, ήταν σοβιετικός κατασκοπευτικός δορυφόρος που εκτοξεύτηκε το 1962, ο τρίτος τύπου Ζενίτ-2 που τέθηκε με επιτυχία σε τροχιά. Τους προηγούμενους μήνες είχαν προηγηθεί οι Κόσμος 4 και Κόσμος 7. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ που έστειλαν τους πρώτους ανθρώπους στο διάστημα.
Αποστολή
Ο δορυφόρος εκτοξεύτηκε με πύραυλο Βοστόκ-2 που είχε αριθμό σειράς T15000-06 από το κοσμοδρόμιο του Μπαϊκονούρ στις 27 Σεπτεμβρίου 1962 (09:39:51 GMT). Τέθηκε σε χαμηλή περιγήινη τροχιά με περίγειο 829 χλμ., απόγειο 981 χλμ., κλίση 67,7 μοιρών και τροχιακή περίοδο 103,1 λεπτών. Η αποστολή του διήρκησε τέσσερις ημέρες και ολοκληρώθηκε με την επιστροφή στην Γη της κάψουλας επανεισόδου, στην οποία μεταφέρονταν το φιλμ, την 1η Οκτωβρίου. Εκτός από την πρωταρχική αποστολή του της οπτικής αναγνώρισης, ο Κόσμος 9 χρησιμοποιήθηκε και για την έρευνα σχετικά με την ακτινοβολία στο διάστημα προς υποστήριξη του προγράμματος Βοστόκ.
Παραπομπές
Κατηγορία:Δορυφόροι Ζενίτ-2 Κατηγορία:Διαστημικές αποστολές το 1962
Κύπελλο Κυπελλούχων Ευρώπης ποδοσφαίρου 1988-89
Την περίοδο 1988-89 το Κύπελλο Κυπελλούχων Ευρώπης κατέκτησε η Μπαρτσελόνα κερδίζοντας στον τελικό την Σαμπντόρια.
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης
Αλέξανδρος Μελάς
Ο Αλέξανδρος Μελάς (1897 - 1969) ήταν Έλληνας αξιωματικός του Στρατού και πολιτικός.
Γεννήθηκε στην Αθήνα και ήταν γιος του Λέοντος Μελά και της Ανδρομάχης Σλήμαν. Από την πλευρά του πατέρα του ήταν εγγονός του Μιχαήλ Μελά, ενώ από την πλευρά της μητέρας του εγγονός του αρχαιολόγου Ερρίκου Σλήμαν. Αποφοίτησε από την Στρατιωτική Σχολή Ευελπίδων και έλαβε μέρος στους Βαλκανικούς Πολέμους (1912 - 1913), στη Μικρασιατική εκστρατεία και στο Β' Παγκόσμιο Πόλεμο. Το 1922 παραιτήθηκε από τον στρατό για να ακολουθήσει πολιτική καριέρα. Το 1928 είχε απαχθεί από τους λήσταρχους Κουμπαίους στην Ήπειρο. Εξελέγη βουλευτής Ιωαννίνων το 1926 και επανεξελέγη το 1932, το 1933 και το 1936. Κατά τη δικτατορία του Ι. Μεταξά είχε εξοριστεί στη Σίκινο. Κατά το Β' Παγκόσμιο Πόλεμο επαναδραστηριοποιήθηκε στο μέτωπο της Β. Αφρικής με τους Βρετανούς, οι οποίοι τον τίμησαν για την προσφορά του. Συνέχισε την πολιτική του καριέρα μετά την απελευθέρωση. Συμμετείχε στη Συμφωνία της Βάρκιζας και ήταν στενός φίλος του Ρ. Σκόμπι λόγω του φιλοβρετανικού του παρελθόντος. Ο Αλέξανδρος Μελάς είχε κάνει ένα γάμο με τη αμερικανίδα Βέλμα, κόρη πλούσιας οικογένειας από την Καραϊβική, αλλά είχε διαζευχθεί ήδη πριν το Β΄ Παγκόσμιο Πόλεμο. Οι σχέσεις τους παρέμειναν φιλικές. Στη συνέχεια υιοθέτησε κόρη φίλου του και αναδεξιμιά του, η οποία υπήρξε και κληρονόμος του, την Ανδρομάχη Μελά. Κληροδοτήματα της συλλογής του από αρχαία αντικείμενα βρίσκονται στο Αρχαιολογικό Μουσείο Ιωαννίνων και στο Ιλίου Μέλαθρον.
Απεβίωσε στην Αθήνα το 1969.
Ο Ευαγγελισμός της Θεοτόκου (Πιέρο ντέλλα Φραντσέσκα)
Ο Ευαγγελισμός της Θεοτόκου είναι νωπογραφία του Πιέρο ντέλλα Φραντσέσκα που κοσμεί την εκκλησία του Αγίου Φρανσίσκου στο Αρέτσο.
Περιγραφή
Ο ντέλλα Φραντσέσκα τις μεγάλες επιφάνειες. Τμηματίζει την εικόνα με την βοήθεια αρχιτεκτονικών γραμμών, οριζοντίων και καθέτων, απομονώνοντας τους χαρακτήρες που εικονίζει και σχεδόν διαμελίζοντας κυριολεκτικά την συνοχή του θέματος.
Πηγές
Κατηγορία:Έργα αναγεννησιακής ζωγραφικής Κατηγορία:Ιταλικοί πίνακες
Πλώρη
thumb|364x364px|Πλώρη τύπου θωρηκτού του [[Θ/Κ Γ.Αβέρωφ|εναλλ.=]] thumb|right|205px|Πλώρη πλοίου, τύπου clipper bow Πλώρη ή πρώρα ονομάζεται το μπροστινό μέρος του πλοίου ή οποιουδήποτε σκάφους.
Ανάλογα της μορφής κατασκευής της διακρίνεται σε τέσσερις τύπους:
Τέλος στη πλώρη φέρονται το όνομα πλοίου, τα διεθνή σήματα αγκυροβολίας και ο πρόβολος των ιστιοφόρων καθώς και εκείνοι των πλοίων ειδικών εργασιών (π.χ. καλωδιακών, συντήρησης ναυδέτων κλπ.), οι ενδείξεις του πρωραίου βυθίσματος (draught fore) καθώς και ενδεικτικά σύμβολα ύπαρξης "βολβοειδούς πλώρης", (προεξέχουσας υπό την επιφάνεια), ή πρωραίας έλικας (προπέλας).
Δείτε επίσης
Κατηγορία:Πλοίο
Μυράτ
Το επώνυμο Μυράτ μπορεί να αναφέρεται σε κάποιο από τα παρακάτω πρόσωπα:
Δήμος Νγκορορέρο
Ο Δήμος Νγκορορέρο είναι ένας δήμος της Ρουάντα. Ανήκει στην Δυτική Επαρχία. Η πρωτεύουσά του είναι η Νγκορορέρο.
Δείτε επίσης
ν Κατηγορία:Δυτική Ρουάντα
Αμερτίκης
Ο Αμερτίκης, απόδοση του ονόματος του από τους βυζαντινούς, ήταν μουσουλμάνος, τούρκος ή άραβας, μισθοφόρος του 11ου αιώνα.
Ο Αμερτίκης είχε προσληφθεί, μαζί με το μισθοφορικό του σώμα που αποτελούνταν από άραβες και τούρκους, από τον αυτοκράτορα Ρωμανό Δ΄ Διογένη αλλά λόγω αδυναμίας του τελευταίου κάποια στιγμή να τον πληρώσει πήρε το στρατιωτικό του σώμα και πήγε στους άραβες.
Πηγαίνοντας στους άραβες δραστηριοποιήθηκε στην περιοχή της Αντιόχειας και δημιουργούσε μεγάλα προβλήματα στην βυζαντινή επικράτεια .. Ήταν στο Χαλέπι όταν ο Διογένης το κατέλαβε αλλά το εγκατέλειψε νωρίτερα μαζί με τον υπόλοιπο αραβικό στρατό αποφεύγοντας την σύγκρουση. Έπειτα ακολούθησε τον βυζαντινό στρατό παρακολουθώντας τις κινήσεις του.
Πηγές
Κατηγορία:βυζαντινοί του 11ου αιώνα Κατηγορία:Βυζαντινοί μισθοφόροι Κατηγορία:Τουρκομάνοι
Αδάμ Μπαλλάς
Ο Αδάμ Μπαλλάς (ρωσικά: Адам Иванович Балла (1764—1812), ήταν Ρώσος στρατηγός της εποχής των Ναπολεόντειων Πολέμων.
Βιογραφία
Τον Ιούλιο του 1786 μεταφέρθηκε στο σύνταγμα Λιβόνια, και στα χρόνια 1787-1791 με τον βαθμό του λοχαγού συμμετείχε στον Ρωσο-τουρκικό πόλεμο 1787-1792. Διακρίνεται στο Οτσάκοβ και Ισμαήλ και λαμβάνει τον βαθμό του ταγματάρχη (11 Δεκ, 1790) και το πιστοποιητικό της αξίας από τον Σουβόροβ. Στην εκστρατεία 1792 και 1793. κατά της εξέγερσης της Πολωνίας ήταν επικεφαλής του 4ου Τάγματος των φυλάκων της Λιβονίας. Τον Οκτώβριο του 1797 διορισμένος διοικητής στο 24ο Σύνταγμα Πεζικού του Σιμπίρσκ,το 1798 με τον βαθμό του Συνταγματάρχη και το 1800 με τον βαθμό Υποστράτηγος.
Το 1806 και πάλι στον πόλεμο με την Τουρκία, όπου παρέμεινε μέχρι το 1810, όπου έλαβε μέρος στην κατάληψη του φρουρίου Μπεντέροι. Ιδιαίτερα διακρίθηκε κατά την πολιορκία του Ισμαήλ το 1809, όταν απώθησε επίθεση 5000 Τούρκων, οδηγώντας προσωπικά τους φύλακες του σε αντεπίθεση στην οποία και πληγώθηκε. Σαν επιβραβευση έλαβε το παράσημο Τάγμα της Αγίας Άννας Β Τάξεως. Για τη συμμετοχή στη κατάληψη του Μπαζαρτζίκ το έλαβε το παράσημο Τάγμα της Αγίας Άννας Α Τάξεως.Τον ίδιο χρόνο διορίστηκε διοικητής της ταξιαρχίας του 7ου Συντάγματος στο 6ο Σώμα Πεζικού υπό τον Στρατηγό Ντόχτουροβ.
Σε αυτό το Σώμα στον πόλεμο του 1812 έπεσε η τιμή μιας πρώτης πολεμικής αποστολής – η Μάχη του Σμολένσκ (Άμυνα του Σμολένσκ). Τη δεύτερη ημέρα της Μάχης 5 του Αυγούστου ο Μπάλλας, επικεφαλής αλυσίδας τουφεκιοφόρων, σκοτώθηκε.
Ανάμεσα στα παράσημα του Το Τάγμα του Αγίου Βλαδίμηρου, Τάγματος του Αγίου Γεωργίου Δ Τάξεως και χρυσό ξίφος με διαμάντια με την επιγραφή "για την ανδρεία". Κατά τη συγκέντρωση κατ 'εντολή του αυτοκράτορα Αλέξανδρου Α πορτρέτων για την Πολεμική Πινακοθήκη δεν βρέθηκε πορτρέτο του Μπαλλά, οπότε στη θέση του υπάρχει ένα επίχρυσο πλαίσιο με το όνομα αυτού του ήρωα.
Πηγές
Κατηγορία:Ρώσοι στρατιωτικοί
Κόσμος 10
Ο Κόσμος 10 (ρωσικά: Космос 10), που στην Δύση είναι γνωστός και σαν Zenit-2 #5, ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1962. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ τα οποία έστειλαν τους πρώτους ανθρώπους στο διάστημα. Ο συγκεκριμένος ήταν ο τέταρτος που τέθηκε επιτυχώς σε τροχιά, μετά τους Κόσμος 4, Κόσμος 7 και Κόσμος 9.
Αποστολή
Εκτοξεύτηκε με πύραυλο Βοστόκ-2 που είχε αριθμό σειράς T15000-03 στις 21 Οκτωβρίου 1962 (09:00:00 UTC) από το κοσμοδρόμιο του Μπαϊκονούρ. Τέθηκε σε χαμηλή περιγήινη τροχιά με περίγειο 178 χλμ., απόγειο 376 χλμ., κλίση 64,9 μοιρών και τροχιακή περίοδο 90 λεπτών. Παρέμεινε σε τροχιά για τέσσερις ημέρες και στις 21 Οκτωβρίου η κάψουλα επανεισόδου του, όπου μεταφέρονταν το φιλμ, επέστρεψε πίσω στην Γη. Πέρα από την βασική αποστολή του, ο Κόσμος 10 αξιοποιήθηκε και για την μελέτη της ακτινοβολίας στο διάστημα προς υποστήριξη του προγράμματος Βοστόκ. Μετά την επιτυχημένη ολοκλήρωση της αποστολής του, οι Ζενίτ-2 κρίθηκαν πλήρως επιχειρησιακοί και από τον επόμενο δορυφόρο, τον Κόσμος 12, άρχισαν να πραγματοποιούν αποστολές οκταήμερης διάρκειας.
Παραπομπές
Κατηγορία:Δορυφόροι Ζενίτ-2 Κατηγορία:Διαστημικές αποστολές το 1962
Πίτυλος
Ο πίτυλος δηλώνει τον κτύπο. Σχετίζεται με την απότομη ή ρυθμική κίνηση και το θόρυβο που παράγεται από αυτή. Κυρίως συνδέεται με την ρυθμική κίνηση των κωπηλατών και τον ήχο που παράγεται όταν τα κουπιά χτυπάνε την επιφάνεια του νερού. Γενικότερα στη ναυτική διάλεκτο σημαίνει το πλατάγισμα των κυμάτων, το αναμπάμπουλο, το αναμάμαλο, τον ψόφο και τη θραύση των κυμάτων  επί του πλοίου ή της ακτής. (αγγλικά rippling sea, chopping sea).
Άλλες σημασίες:
Εξωτερικοί σύνδεσμοι
Κατηγορία:Ναυτική ορολογία
Τζέρεμι Λιν
Ο Τζέρεμι Λιν ( γεννημένος στις 28 Αυγούστου το 1988) είναι Αμερικανός επαγγελματίας μπασκετμπολίστας που αγωνίζεται στους Τορόντο Ράπτορς στο ΝΒΑ. Ο Λιν είναι ο πρώτος μπασκετμπολίστας με καταγωγή από Κίνα και Ταϊβάν που παίζει στο NBA και ένας από τους λίγους που παίζει στο πρωτάθλημα γενικά. Είναι από τους λίγους αθλητές που έχουν δηλώσει ότι πιστεύουν στον Ιησού Χριστό.
Καριέρα στο NBA
Στις 21 Ιουλίου το 2010 υπέγραψε δύο χρόνια συμβόλαιο με τους Γκόλντεν Στέιτ Ουόριορς έναντι 500.000 δολαρίων γα τον πρώτο χρόνο εγγυημένα και τον δεύτερο θα ήταν επιλογή της ομάδας να τον κρατήσει ή όχι. Στον πρώτο του αγώνα με τους Γκόλντεν Στέιτ συνέβαλε πολύ στην ανάκαμψη της ομάδας έναντι των πρωταθλητών Λος Άντζελες Λέικερς και πήρε τα συγχαρητήρια του Ντέρεκ Φίσερ, πόιντ γκαρντ των Λέικερς. Το 2011 μετά το λοκ άουτ και με την εμφάνιση πρωτοκλασάτων παιχτών στην θέση του Λιν όπως Στέφεν Κάρι, Μόντα Έλις, στις 9 Δεκεμβρίου αποχώρησε από την ομάδα. Στη συνέχεια, στις 27 Δεκεμβρίου 2010 υπέγραψε στους Νιου Γιορκ Νικς. Στις 4 Φεβρυαρίου ο κόουτς Μάικ Ντι Άνονι πάνω στην απογοήτευση του για την τρίτη συνεχόμενη του ήττα έδωσε στον Λιν την ευκαιρία. Έτσι απέναντι στους Μπρούκλιν Νετς είχε 25 πόντους, 5 ριμπάουντ και 7 ασίστ. Μέσα σε 26 παιχνίδια κατάφερε να γίνει ο αγαπημένος της εξέδρας.
Μακρομόριο
Ο όρος μακρομόριο (αγγλ.: macromolecule) αναφέρεται σε μόριο μεγάλου μοριακού βάρους. Τα μακρομόρια μπορεί να είναι είτε συνθετικά είτε βιολογικά.
Βιολογικά μακρομόρια
Βιολογικά μακρομόρια χαρακτηρίζονται σύνθετες οργανικές ενώσεις μεγάλου μοριακού βάρους (103 - 109) όπως είναι τα βιοπολυμερή και τα λιπίδια. Στα βιοπολυμερή συμπεριλαμβάνονται οι πρωτεΐνες, τα νουκλεϊκά οξέα και οι πολυσακχαρίτες, τα οποία αποτελούνται από επαναλαμβανόμενες απλές μονάδες καλούμενες μονομερή. Συνεπώς τα αντίστοιχα μονομερή κάθε βιοπολυμερούς αποτελούν και τα δομικά υλικά του. Ειδικότερα οι πρωτεΐνες δομούνται από τα αμινοξέα, τα νουκλεϊκά οξέα από νουκλεοτίδια, και οι πολυσακχαρίτες από τους μονοσακχαρίτες.
Σημειώνεται ότι τα μονομερή των διαφόρων ειδών μακρομορίων μπορεί να είναι ίδια, μπορεί και όχι. Για παράδειγμα στα λιπίδια δεν είναι ίδια και για αυτό τα λιπίδια δεν είναι και πολυμερή. Επίσης, συνδέονται μεταξύ τους με τον ίδιο βασικό χημικό μηχανισμό που λέγεται «αντίδραση συμπύκνωσης». Κατά τον μηχανισμό αυτόν το ένα μονομερές χάνει ένα άτομο υδρογόνου (Η), ενώ το άλλο μια υδροξυλομάδα (-ΟΗ). Δηλαδή αφαιρείται ένα μόριο νερού.
Τελικά τα δύο μονομερή συνδέονται με ομοιοπολικό δεσμό που λόγω της σημειούμενης σταθερότητάς του θεωρείται ο πλέον διαδεδομένος δεσμός στους έμβιους οργανισμούς.
Πάντως στα μακρομόρια εκτός του ομοιοπολικού δεσμού που συνδέει τα μονομερή τους, απαντώνται και άλλοι δεσμοί όπως δεσμοί υδρογόνου, οι δισουλφιδικοί καθώς και οι υδρόφοβοι δεσμοί. Οι δεσμοί αυτοί, αν και δεν συμμετέχουν στην συνένωση των μονομερών, παίζουν σημαντικό ρόλο στην τελική διαμόρφωση των μακρομορίων γενικότερα.
Τα πλέον διαδεδομένα και πολυδιάστατα σε μορφή και λειτουργία μακρομόρια είναι οι πρωτεΐνες που δομούνται, παρά τις διαφορές τους, με βάση την ίδια πρώτη ύλη, ένα σύνολο 20 διαφορετικών πρωτεϊνογόνων αμινοξέων, που συνδέονται με διαφορετική αλληλουχία κατά περίπτωση παράγοντας έτσι μια ποικιλία πρωτεϊνικών μορίων περισσότερων των χιλίων.
Βιβλιογραφία
Κατηγορία:Πολυμερή Κατηγορία:Βιοχημεία Κατηγορία:Χημεία πολυμερών
Μιχαήλ Κ. Μελάς
Για άλλους με όμοιο όνομα δείτε Μιχαήλ Γ. Μελάς, Μιχαήλ Π. Μελάς.
Ο '''Μιχαήλ Κ. Μελάς''' (1902-1967) ήταν Έλληνας διπλωμάτης.
Βιογραφία
Γεννήθηκε στην Αθήνα και ήταν γιος του Κωνσταντίνου Μελά. Ακολούθησε καριέρα διπλωμάτη και διετέλεσε γενικός πρόξενος στην Κωνσταντινούπολη (1946), πρεσβευτής στο Κάϊρο (1950), μόνιμος αντιπρόσωπος της Ελλάδας στο ΝΑΤΟ και πρεσβευτής στο Λονδίνο την περίοδο 1961 - 1964. Είχε τιμηθεί με τον Μεγαλόσταυρο των Ταγμάτων του Γεωργίου Α΄ και του Φοίνικος.
Πηγές
Κατηγορία:Έλληνες διπλωμάτες Μιχαηλ Κατηγορία:Οικογένεια Κουντουριώτη Κατηγορία:Μεγαλόσταυρος του Τάγματος του Γεωργίου Α΄ Κατηγορία:Μεγαλόσταυρος του Τάγματος του Φοίνικα
Βίκτωρ Μελάς
Ο '''Βίκτωρ Λ. Μελάς''' (1850 - 1917) ήταν Έλληνας ευεργέτης.
Βιογραφία
Ήταν παντρεμένος και είχε αποκτήσει τέσσερα παιδιά: τον Λέοντα Μελά, τον Γεώργιο Μελά, τον Παύλο Μελά και τον Βασίλειο Μελά.
Αομόρι
right|thumb|Το Δημαρχείο του Αομόρι thumb|right|Το Τουριστικό Κέντρο του Νομού Αομόρι (αριστερά) και η Γέφυρα του Κόλπου Αομόρι (δεξιά) Το Αομόρι (ιαπωνικά: 青森市 Aomori-shi) είναι η πρωτεύουσα του νομού Αομόρι, στη βόρεια περιοχή Τοχόκου της βόρειας Ιαπωνίας. Κατά τις 1 Απριλίου 2017, η πόλη είχε εκτιμώμενο πληθυσμό 287.800 κατοίκους σε 136.209 οικίες και πυκνότητα πληθυσμού 350 ατόμων ανά τ.χλμ. Η πόλη είναι μία από τα 48 κέντρα της Ιαπωνίας. Η συνολική έκταση της πόλης είναι 824,61 τετραγωνικά χιλιόμετρα.
Γεωγραφία
thumb|center|700px|Άποψη του Αομόρι από τον κόλπο του Αομόρι Το Αομόρι βρίσκεται στα κεντρικά του νομού Αομόρι, σε μια πεδιάδα ανάμεσα στο νότιο άκρο του κόλπου του Αομόρι, τον οποίο βλέπει προς τα βόρεια και τα βουνά Χακκόντα στα νότια. Μεταξύ άλλων μικρότερων ποταμών, η πόλη έχει δύο μεγάλα ποτάμια που διέρχονται από αυτήν, τον ποταμό Κομάγκομε και τον παραπόταμό του, τον ποταμό Αρακάβα.
Δημογραφικά
Σύμφωνα με τα ιαπωνικά δεδομένα απογραφής, ο πληθυσμός του Αομόρι έχει παραμείνει σχετικά σταθερός τα τελευταία 40 χρόνια.
Κλίμα
Το κλίμα στην πόλη Αομόρι είναι υγρό υποτροπικό. Η μέση ετήσια θερμοκρασία στην πόλη Αομόρι είναι 10 °C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 23.3°C ενώ ο ψυχρότερος μήνας είναι ο Ιανουάριος με μέση θερμοκρασία -1.7°C. Η υψηλότερη θερμοκρασία, που έχει καταγραφεί είναι 36.1°C και έχει σημειωθεί μήνα Αύγουστο ενώ η χαμηλότερη καταγεγραμμένη θερμοκρασία είναι -24.4°C και έχει σημειωθεί μήνα Φεβρουάριο. Κατά μέσο όρο κάθε έτος έχουν καταγραφεί 88,5 ημέρες βροχής. Ο περισσότερος αριθμός ημερών με βροχή σημειώνεται κατά τον μήνα Δεκέμβριο με 11,5 ημέρες βροχής κατά μέσο όρο και ο μικρότερος αριθμός ημερών με βροχή παρατηρείται κατά τον μήνα Απρίλιο με 4,9 ημέρες βροχής κατά μέσο όρο.
Παραπομπές
Κατηγορία:Πόλεις της Ιαπωνίας
Ελληνικές αυτοδιοικητικές εκλογές 1994
Οι νομαρχιακές εκλογές του 1994 στην Ελλάδα υπήρξαν οι πρώτες εκλογές, κατά τις οποίες ο λαός κλήθηκε να επιλέξει τα όργανα διοίκησης των νομαρχιών (έως τότε διορίζονταν από την εκάστοτε κυβέρνηση).
Ο πρώτος γύρος διεξήχθη στις 16 Οκτωβρίου, παράλληλα με τις δημοτικές και κοινοτικές εκλογές, και για την ανάδειξη ενός συνδυασμού ως νικητή απαιτείτο απόλυτη πλειοψηφία. Όπου αυτό δεν επετεύχθη, η εκλογή επαναλήφθηκε στις 23 Οκτωβρίου με τη συμμετοχή μόνο των δύο συνδυασμών που είχαν λάβει τις περισσότερες ψήφους. Οι αιρετοί ανέλαβαν καθήκοντα με την έναρξη του 1995.
Τα αποτελέσματα κατέγραψαν τα εξής:
Δημοτικές και κοινοτικές εκλογές 1994
Οι δημοτικές και κοινοτικές εκλογές του 1994 πραγματοποιήθηκαν μαζί με τις αντίστοιχες νομαρχιακές εκλογές (που καθιερώθηκαν για πρώτη φορά, αφού έως τότε οι κατά τόπους νομάρχες διορίζονταν από την εκάστοτε κυβέρνηση), στις 16 και στις 23 Οκτωβρίου του 1994. Η τότε κυβερνώσα παράταξη κέρδισε συνολικά 218 δήμους σε όλη την επικράτεια αλλά οι υποψήφιοί της ηττήθηκαν στην Αθήνα και τη Θεσσαλονίκη. Ένα από τα χαρακτηριστικά των εκλογών του 1994 ήταν η εμφάνιση υποψήφιων που προέρχονταν από συγκεκριμένες παρατάξεις, χωρίς να διαθέτουν το επίσημο χρίσμα της ηγεσίας των κομμάτων τους. Αυτοί χαρακτηρίσθηκαν από τα ΜΜΕ αλλά και τα ίδια τα κόμματα, αυθαίρετα, ως "αντάρτες", ένας όρος που περισσότερο απαξιώνει παρά ενισχύει το θεσμό της τοπικής αυτοδιοίκησης.
Δήμος Αθηναίων
Τον μεγαλύτερο δήμο της χώρας διεκδίκησαν ο Θεόδωρος Πάγκαλος (ΠΑΣΟΚ) και ο Δημήτρης Αβραμόπουλος, για λογαριασμό της Ν.Δ. Τα αποτελέσματα του πρώτου γύρου έφεραν προηγούμενο τον υποψήφιο της Νέα Δημοκρατίας με ποσοστό ψήφων 44,6% έναντι 32% του κυβερνητικού υποψήφιου, ενώ στο 11,2% έφτασε η Μαρία Δαμανάκη (ΣΥΝ), 6% ο Λέων Αυδής (ΚΚΕ) και μόλις 4% ο υποψήφιος της ΠΟΛΑΝ Ανδρέας Λεντάκης, προηγούμενα δήμαρχος Υμηττού. Στις επαναληπτικές εκλογές ο Δ. Αβραμόπουλος, διατηρώντας το προβάδισμά του, επικράτησε με ποσοστό 54,37% έναντι 45,63% του Θ. Πάγκαλου.
Δήμος Πειραιά
Ο ήδη δήμαρχος Στέλιος Λογοθέτης (ΠΑΣΟΚ, ΣΥΝ) επανεκλέχθηκε στον δεύτερο γύρο με ποσοστό 52,54% (32,6% στον πρώτο γύρο) σε βάρος του Χαρ. Κεφάλα της ΝΔ με 47,46% (27,3% στον πρώτο γύρο). Στις εκλογές πήραν μέρος επίσης ο ανεξάρτητος προερχόμενος από τον χώρο του ΠΑΣΟΚ Γιάννης Παπασπύρου με 15,6% και ο Χρήστος Αγραπίδης (αντίστοιχα από τη ΝΔ), με 14,8%. Ο υποψήφιος του ΚΚΕ Παναγιώτης Σαλπέας έμεινε στο 9,7%.
Δήμος Θεσσαλονίκης
Ο Ντίνος Κοσμόπουλος της ΝΔ επανεκλέχθηκε από τον πρώτο γύρο με 52,6%, αφήνοντας πίσω του τους Ν. Ακριτίδη (ΠΑΣΟΚ) που απέσπασε το 31,9%, τον Θ. Γιαννούση (ΚΚΕ) με 5,5% και τον υποψήφιο του ΣΥΝ Στ. Νέστορα με 5,4%.
Δήμος Πατρέων
Ο ήδη δήμαρχος Ανδρέας Καράβολας (ΠΑΣΟΚ) επανεκλέχθηκε στον δεύτερο γύρο με ποσοστό 57,73% (45,01% στον πρώτο γύρο). Δεύτερος ήταν ο Ανδρέας Φ. Ζαΐμης (ΝΔ) με 42,25% (29,03% στον πρώτο γύρο) και τρίτος ο Παναγιώτης Κοσιώνης (ΚΚΕ) με 19,98%.
Παραπομπή
1994 1994
Toyota Camry
thumb|right|[[Πλευρά οδήγησης|Δεξιοτίμονο Toyota Camry Ascent (ASV70) του 2018 στην Αυστραλία.]]
Το Toyota Camry (ιαπωνικά : トヨタ・カムリ Toyota Kamuri) είναι μια σειρά από μεσαίου μεγέθους αυτοκίνητα που κατασκευάζονται από την ιαπωνική αυτοκινητοβιομηχανία Toyota από τον Μάρτιο του 1982, σε 12 γενιές μέχρι σήμερα, και πωλείται στην πλειονότητα των αγορών αυτοκινήτων παγκοσμίως. Το όνομα «Camry» προέρχεται από την ιαπωνική λέξη kanmuri, που σημαίνει «στεφάνι».
Αρχικά, ήταν compact μοντέλο, τόσο σε μήκος όσο και σε πλάτος, αλλά από τη δεκαετία του 1990 κέρδισε σημαντικά σε διαστάσεις και ιδίως σε πλάτος, και έγινε μεσαίων διαστάσεων, ενώ από τότε προωθήθηκε επίσημα από την Toyota ως το δεύτερο παγκόσμιο αυτοκίνητο της εταιρείας μετά το Toyota Corolla. Διαχρονικά, το Camry ανήκει σε ανώτερη κατηγορία μεγέθους από το Corolla και κάτω από τα Toyota Avalon και Toyota Crown στις περισσότερες χώρες.
Απήχηση
Από τον Μάιο του 2012, το Camry είναι το καλύτερο σε πωλήσεις επιβατικό αυτοκίνητο στη Βόρεια Αμερική. Το Camry πουλάει επίσης πολύ καλά και στην Αυστραλία και σε μια σειρά από ασιατικές αγορές, ιδίως στα κράτη της Μέσης Ανατολής. Αντιθέτως, στην Ευρώπη δεν γνώρισε ιδιαίτερη απήχηση στο παρελθόν και τελικώς οι πωλήσεις διακόπηκαν το καλοκαίρι του 2004 (ειδικότερα στην Ελβετία το 2005), ενώ το λίγο μικρότερου μεγέθους Toyota Avensis είχε προσφερθεί αντ' αυτού. Τον Απρίλιο του 2019 όμως, το Camry παρουσιάστηκε εκ νέου στην Ευρώπη, όπου και αντικατέστησε το Avensis τρίτης γενιάς, που είχε αποσυρθεί από την παραγωγή τον Μάρτιο του 2018.
Στα τέλη του 2021 όμως, το Camry διακόπηκε εκ νέου από την Ευρώπη, λόγω μηδαμινών πωλήσεων. Ενδεικτικώς, το 2019 πούλησε μόλις 7.640 αντίτυπα και το 2020 πούλησε μόλις 9.119 αντίτυπα σε ολόκληρη την ήπειρο.
Εξωτερικοί σύνδεσμοι
Camry Κατηγορία:Μεσαία αυτοκίνητα
Οργανισμός Πνευματικής Ιδιοκτησίας
Ο Οργανισμός Πνευματικής Ιδιοκτησίας (Ο.Π.Ι.) είναι νομικό πρόσωπο ιδιωτικού δικαίου (ΝΠΙΔ) και εργάζεται για την προώθηση της προστασίας των έργων που υπόκεινται σε καθεστώς Πνευματικής Ιδιοκτησίας καθώς και για την προστασία των δημιουργών των έργων αυτών. Ο Ο.Π.Ι. εποπτεύεται από το Υπουργείο Πολιτισμού και Τουρισμού και διοικείται από ένα Διοικητικό Συμβούλιο, το οποίο φροντίζει για την ορθή λειτουργία του οργανισμού.
Σκοπός
Βασικό σκοπό του Ο.Π.Ι. αποτελεί η προστασία των δημιουργών και των δικαιούχων Δικαιωμάτων Πνευματικής Ιδιοκτησίας, μέσω της διασφάλισης της ορθής και νόμιμης χρήση των δημιουργημάτων τους. Για την επίτευξη του συγκεκριμένου σκοπού, ο οργανισμός καλείται να παρέχει στο ευρύ κοινό σχετική πληροφόρηση, να επιβλέπει τους αρμόδιους για την προστασία της Πνευματικής Ιδιοκτησίας φορείς και το έργο τους, καθώς και να φροντίζει ώστε να εφαρμόζεται ο νόμος περί Πνευματικής Ιδιοκτησίας.
Δράση
Ο Ο.Π.Ι. εκπροσωπεί την Ελλάδα με τη συμμετοχή του σε ποικίλες διοργανώσεις και δραστηριότητες που λαμβάνουν χώρα σε εθνικό και διεθνές επίπεδο. Παράλληλα, διοργανώνει εκδηλώσεις, ημερίδες, συνέδρια και σεμινάρια, στα οποία προβάλλονται και εξετάζονται ζητήματα που άπτονται της Πνευματικής Ιδιοκτησίας, συμβάλλοντας στην πληροφόρηση όσων σχετίζονται άμεσα ή έμμεσα με το συγκεκριμένο χώρο. Στα πλαίσια των δραστηριοτήτων του Ο.Π.Ι. έγκειται η μέριμνα για την προστασία των δικαιωμάτων Πνευματικής Ιδιοκτησίας και η ενημέρωση των κατόχων και των δικαιούχων τους σε περίπτωση παραβίασης των συγκεκριμένων δικαιωμάτων. Επιπλέον, εποπτεύει τους οργανισμούς συλλογικής διαχείρισης και σε περίπτωση παράβασης του Νόμου περί Πνευματικής Ιδιοκτησίας έχει τη δυνατότητα εισήγησης άρσης της λειτουργίας κάποιου οργανισμού, στον Υπουργό Πολιτισμού και Τουρισμού. Μέσα από την επίσημη ιστοσελίδα του, ο Ο.Π.Ι. δίνει τη δυνατότητα στους χρήστες του, να αποστείλουν ηλεκτρονικά αιτήματα και καταγγελίες για θέματα της αρμοδιότητας του, με τη συμπλήρωση της σχετικής φόρμας. Το έργο του Διοικητικού Συμβουλίου υποστηρίζεται από τη δράση των Τμημάτων που έχουν συσταθεί, καθένα από τα οποία διαχειρίζεται συγκεκριμένες υποθέσεις του Ο.Π.Ι. και είναι τα εξής:
Τμήμα Νομοθετικού Συντονισμού
Τμήμα Πληροφόρησης και Οργάνωσης Σεμιναρίων
Οι αρμοδιότητες του τμήματος είναι οι εξής:
Τμήμα Διοικητικού – Οικονομικού
Εξωτερικοί Σύνδεσμοι
Κατηγορία:Ερευνητικά κέντρα στην Ελλάδα
Ώρα στο Τουρκμενιστάν
Η ώρα στο Τουρκμενιστάν δίνεται από την Ώρα Τουρκμενιστάν (TMT, UTC+05:00). Προς το παρόν το Τουρκμενιστάν δεν χρησιμοποιεί τη θερινή ώρα, αλλά την έχει χρησιμοποιήσει στο παρελθόν. Στη βάση δεδομένων ζώνης ώρας IANA, το αρχείο zone.tab περιέχει μια ζώνη για το Τουρκμενιστάν, την Asia/Ashgabat.
Παραπομπές
*
Σπρεντ
Το σπρεντ (από το αγγλικό spread, που σημαίνει διασπορά), είναι μια έννοια που εκφράζει τη διαφορά (διασπορά) δύο τιμών ή δύο πραγμάτων.
Στην οικονομία, ο όρος σπρεντ έχει διάφορες χρήσεις:
Εξωτερικές πηγές
Κατηγορία:Μορφές χρηματοδότησης
2388 Γκάζε
Ο Γκάζε (Gase) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Σοβιετικής αστρονόμου Βέρας Φ. Γκάζε (Вера Фёдоровна Газе).
Φυσικά χαρακτηριστικά
Τα φυσικά χαρακτηριστικά του Γκάζε είναι άγνωστα.
Εξωτερικοί σύνδεσμοι-πηγές
Γκαζε
Δήμος Νυαμπιχού
Κοινότητες
Ο Δήμος Νυαμπιχού διαιρείται σε 12 κοινότητες:
Δείτε επίσης
ν Κατηγορία:Δυτική Ρουάντα
Τελευταία αποστολή (ταινία, 1949)
Παραγωγή
Η ταινία αυτή υπήρξε η πρώτη ελληνική συμμετοχή στο Φεστιβάλ Καννών.
Η λογοκρισία θέλησε να εμποδίσει τη συμμετοχή της, επειδή το σενάριο παρουσίαζε μια Ελληνίδα να προδίδει τον αξιωματικό σύζυγό της. Τελικά η υπηκοότητά της άλλαξε και έγινε ουγγαρέζικη. Οι δεξιές εφημερίδες έκαναν λόγο για «εσκεμμένη κατασυκοφάντηση του αγωνιζομένου εις τον Γράμμο σώματος Ελλήνων αξιωματικών, αντεθνική σκευωρία και κομμουνιστικό δάκτυλο». Ο παραγωγός Φιλοποίμην Φίνος και ο Νίκος Τσιφόρος δέχτηκαν εξαιτίας αυτού απειλές για τη ζωή τους.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1949 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές δραματικές ταινίες Κατηγορία:Ελληνικές πολεμικές ταινίες Κατηγορία:Ταινίες σε σκηνοθεσία Νίκου Τσιφόρου Κατηγορία:Σενάρια του Νίκου Τσιφόρου Κατηγορία:Ταινίες με μουσική σύνθεση Κώστα Γιαννίδη Κατηγορία:Ταινίες Β΄ Παγκοσμίου Πολέμου Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Αντιπαροχή
Ορισμός
Ως νομικός όρος, σημαίνει την παροχή ενός οικοπέδου σε εργολάβο ή κατασκευαστή, με αντάλλαγμα την απόκτηση μιας ή περισσότερων ιδιοκτησιών στο οικοδόμημα που θα ανεγερθεί.
Πρακτική
Ψηφισμένος ως νόμος το 1929 (περί "οριζόντιας ιδιοκτησίας"), εφαρμόστηκε ως λύση στο οξύ στεγαστικό πρόβλημα που προκλήθηκε ιδίως στην Αθήνα, εξαιτίας της τεράστιας συσσώρευσης πληθυσμού σε αυτήν ύστερα από την Ελληνοτουρκική ανταλλαγή πληθυσμών του 1923 και αργότερα ως αποτέλεσμα της καταστροφής χιλιάδων χωριών και κωμοπόλεων που προκάλεσε ο Εμφύλιος Πόλεμος του 1946-1949.
Σε αυτή την μέθοδο στηρίχθηκε μεταπολεμικά η οικοδόμηση της Αθήνας και των προαστίων. Αργότερα, και άλλες Ελληνικές πόλεις χρησιμοποίησαν τον τρόπο ανάπτυξης του μοντέλου της Αθήνας.
Κατηγορία:Εμπορικό Δίκαιο
Ζοάο Κάρλος Τεσέιρα
Ο Ζοάο Κάρλος Βιλάτσα Τεσέιρα (πορ. João Carlos Vilaça Teixeira, γεννημένος στις 18 Ιανουαρίου 1993) είναι Πορτογάλος ποδοσφαιριστής που αγωνίζεται ως μέσος στη ΦΚ Πόρτο. Από το 2017 αγωνίζεται ως δανεικός στην Μπράγκα.
Σπόρτινγκ Λισαβόνας
Ο Τεσέιρα έγινε ποδοσφαιριστής της Σπόρτινγκ Λισαβόνας το 2004, όταν μετεγράφη από τη Μπράγκα. Άρχισε να προπονείται με την πρώτη ομάδα με τον αριθμό 46 στη φανέλα στα πλαίσια της χρονιάς 2011-12. Έλαβε την πρώτη του κλήση σε αγώνα της πρώτης ομάδας τον Δεκέμβριο του 2011 για τους αγώνες του Γιουρόπα Λιγκ με τη ΦΚ Ζυρίχης και την Σ.Σ. Λάτσιο, αλλά δεν αγωνίστηκε.
Λίβερπουλ
Τον Ιανουάριο του 2012, ο Τεσέιρα υπέγραψε συμβόλαιο με τη Λίβερπουλ ΦΚ, με τη μεταγραφή του να κοστίζει στην αγγλική ομάδα 830.000 λίρες. Είχε εντυπωσιάσει τον προπονητή της Ακαδημίας της Λίβερπουλ, Φράνκ ΜακΠάρλαντ, με τις εμφανίσεις του στη μεσαία γραμμή της Σπόρτινγκ στους αγώνες με τη Λίβερπουλ στα πλαίσια του 2011-12 NextGen Series. Ωστόσο, ο Τεσέιρα δεν μπορούσε να αγωνιστεί για έξι μήνες, καθώς είχε σοβαρό τραύμα στους πίσω μύες του ποδιού. Μετά τη μεταγραφή του στη Λίβερπουλ, ο Τεσέιρα έλαβε το προσωνύμιο «νέος Ντέκο». Ο Τεσέιρα συμμετείχε σε 20 αγώνες της Λίβερπουλ κάτω των 21 ετών στην Πρέμιερ Λιγκ κάτω των 21 τη χρονιά 2012-13 και πέτυχε δύο τέρματα - η Λίβερπουλ έφθασε στον ημιτελικό της διοργάνωσης, όπου ηττήθηκε με σκορ 3-0 από τη Μάντσεστερ Γιουνάιτεντ. Έκανε την πρώτη του εμφάνιση για την ομάδα κάτω των 21 για τη χρονιά 2012-13 στις 2 Σεπεμβρίου, πετυχαίνοντας τέρμα στον αγώνα με τη Λέστερ Σίτι (1-1), ενώ στις 7 Οκτωβρίου πέτυχε το δεύτερο τέρμα για την ομάδα στον αγώνα με τη Τότεναμ Χότσπερ (5-0).
Στις 19 Μαΐου, ο Τεσέιρα έλαβε το βραβείο του Καλύτερου Ποδοσφαιριστή της Ακαδημίας της Λίβερπουλ για τη χρονιά εκείνη, μετά την περίοδο που αγωνίστηκε ως δανεικός στη Μπράιτον.
Μπρέντφορντ (δανεικός)
Παρά το ενδιαφέρον της Μπολόνια, ο Τεσέιρα υπέγραψε ως δανεικός στη Μπρέντφορντ ΦΚ στις 10 Σεπτεμβρίου 2013, με τον δανεισμό να ισχύει μέχρι τις 5 Ιανουαρίου 2014. Στις 14 Σεπτεμβρίου έκανε την πρώτη επαγγελματική του εμφάνιση στην καριέρα στον αγώνα με τη Τρανμίρ Ρόβερς (4-3), μπαίνοντας ως αλλαγή του Τζώρτζ Σάβιλ στα τελευταία λεπτά του αγώνα. Έκανε τη δεύτερη του εμφάνιση στις 23 Σεπτεμβρίου, ως αλλαγή του Μάρτιν Φίλο, με αποτέλεσμα να αγωνιστεί 21 λεπτά στον αγώνα με τη Λέιτον Όριεντ που έληξε με σκορ 2-0 υπέρ της τελευταίας. Ωστόσο, καθώς η Μπρέντφορντ βρισκόταν στις χαμηλές θέσεις του βαθμολογικού πίνακα της League One, ο προπονητής Ούβε Ριόσλερ δήλωσε πως δεν μπορεί να εγγυηθεί τον αγωνιστικό χρόνο που περίμενε η Λίβερπουλ για το Τεσέιρα. Στις 7 Οκτωβρίου, ο Τεσέιρα επέστρεψε στη Λίβερπουλ.
Επιστροφή στη Λίβερπουλ
Μετά την επιστροφή του στη δεύτερη ομάδα της Λίβερπουλ, στις 12 Φεβρουαρίου 2014, ο Τεσέιρα έκανε το ντεμπούτο του για την πρώτη ομάδα ως αλλαγή του Ραχέμ Στέρλινγκ στο 82ο λεπτό του αγώνα με τη Φούλαμ ΦΚ που έληξε με σκορ 3-2 υπέρ της Λίβερπουλ. Συμμετείχε ενεργά στην επίθεση που οδήγησε στο νικητήριο πέναλτι του Ντάνιελ Στάριτζ. Ο νεαρός μέσος έλαβε έπαινο από τον προπονητή της ομάδας Μπρένταν Ρότζερς και τον αρχηγό Στίβεν Τζέραρντ.
Χρονιά 2014-15: δανεικός στη Μπράιτον
Στις 15 Αυγούστου 2014, ο Τεσέιρα υπέγραψε ως δανεικός για μια χρονιά στη Μπράιτον και Χόουβ Άλμπιον. Έκανε το ντεμπούτο του την επόμενη μέρα, μπαίνοντας ως αλλαγή του Καζάνγκα ΛουαΛούα στον αγώνα με τη Μπέρμιγχαμ Σίτι, ο οποίος έληξε με σκορ 1-0 υπέρ της τελευταίας.
Στις 19 Αυγούστου, πέτυχε το πρώτο του τέρμα στην πρώτη του εμφάνιση ως βασικός, ανοίγοντας το σκορ στον αγώνα με τη Λιντς Γιουνάιτεντ (2-0). Πέτυχε το δεύτερο τέρμα για την ομάδα τέσσερις μέρες αργότερα, το νικητήριο τέρμα στον αγώνα με τη Μπόλτον Γουόντερερς (2-1).
Ο Τεσέιρα πέτυχε δύο τέρμα στο πρώτο ημίχρονο του αγώνα με την Ίπσουιτς Τάουν, στις 21 Ιανουαρίου 2015, με τον αγώνα να λήγει με σκορ 3-2 υπέρ της Μπράιτον. Ένα μήνα αργότερα, πέτυχε ακόμα δύο τέρματα στον αγώνα με τη Μπέρμιγχαμ που έληξε με σκορ 4-3 υπέρ της Μπράιτον.
Στις 14 Απριλίου, ο Τεσέιρα έσπασε το πόδιο του όταν συγκρούστηκε με τον Νάχι Γουέλς στον αγώνα με τη Χάντερσφιλντ Τάουν, ο οποίος έληξε με σκορ 0-0. Καθώς δεν μπορούσε να αγωνιστεί για το υπόλοιπο της χρονιάς, επέστρεψε στη Λίβερπουλ.
Στις 20 Απριλίου, ψηφίστηκε ως ο Καλύτερος Νεαρός Ποδοσφαιριστής της Μπράιτον για τη χρονιά εκείνη καθώς ήταν ο καλύτερος σκόρερ της ομάδας με έξι τέρματα στο πρωτάθλημα.
Χρονιά 2015-16
Στις 28 Οκτωβρίου, ο Τεσέιρα έκανε την πρώτη του εμφάνιση ως βασικός της Λίβερπουλ στον αγώνα με την Μπόρνμουθ στο Λιγκ Καπ και έδωσε ασίστ για το νικητήριο τέρμα του Ναθανιέλ Κλάιν (1-0). Στις 20 Ιανουαρίου 2016, στα πλαίσια των επαναληπτικών αγώνων του τρίτου γύρου του FA Cup, πέτυχε το πρώτο του τέρμα για τη Λίβερπουλ στον αγώνα με την Έξετερ Σίτι (3-0).
ΦΚ Πόρτο
Στις 12 Ιουνίου του 2016, υπέγραψε συμβόλαιο με την ΦΚ Πόρτο. Τον Αύγουστο του 2017, δόθηκε δανεικός στην Μπράγκα.
Διεθνής καριέρα
Ο Τεσέιρα εκπροσώπησε την Πορτογαλία σε όλα τα επίπεδα από την εθνική κάτω των 16 μέχρι την εθνική κάτω των 21. Συμπεριλήφθη στη σύνθεση της εθνικής Πορτογαλίας κάτω των 17 για το Ευρωπαϊκό Πρωτάθλημα Ποδοσφαίρου κάτω των 17 το 2010. Έκανε το ντεμπούτο του για την εθνική Πορτογαλίας κάτω των 21 σε φιλικό αγώνα με την εθνική Κροατίας τον Ιούνιο του 2013, όπου πέτυχε τέρμα στο 84ο λεπτό.
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κ16 Κατηγορία:Ποδοσφαιριστές Εθνικής Πορτογαλίας Κ17 Κατηγορία:Ποδοσφαιριστές Εθνικής Πορτογαλίας Κ18 Κατηγορία:Ποδοσφαιριστές Εθνικής Πορτογαλίας Κ19 Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Μπρέντφορντ ΦΚ Κατηγορία:Ποδοσφαιριστές Μπράιτον και Χόουβ Άλμπιον Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Σπόρτινγκ Κλούμπε ντε Μπράγκα